Viktor Herzfeld

Viktor Herzfeld [hercfeld], laŭ hungarlingve kutima nomordo Herzfeld Viktor (malofte Herzfeld Győző) estis hungaria germana violonisto, komponisto, altlerneja instruisto, muzikkritikisto.

Victor von Herzfeld  naskiĝis la  en Pressburg (Hungara reĝlando, nuntempa Bratislavo en Slovakio), li mortis la  en Budapeŝto.

 Biografio 
Viktor Herzfeld devenis el juda familio kaj li apartenis al la germana minoritato de la lando. Li frekventis gimnazion en sia naskiĝurbo, poste li akiris juran diplomon en Universitato de Vieno en 1879, samtempe li lernis en la Muzikakademio ĝis 1880. En la sekva jaro li estis dirigento en Linz, en 1882 en Lejpcigo. Inter 1883–1885 li plulernis komponadon en Berlino. Ekde 1886 li vivis en Budapeŝto, kie li estis membro de arĉkvarteto. En 1888 li ekinstruis en la Reĝa Muzikakademio de Budapeŝto muzikajn teorion kaj historion, ekde 1908 komponadon. En 1887 li kristaniĝis, intertempe li lernis hungare. Li verkis kritikojn en la ĉefurbaj germanlingvaj gazetoj. Multe da komponaĵoj restis en manuskriptoj. Li ricevis reĝan premion.

 Elektitaj komponaĵoj 
 Két románc (por violono kaj orkestro, 1879)
 Lustspielouvertüre (1884)
 Frühlingsidyll (1897)
 Szerenád (por arĉorkestro, 1900, ztalaborita en 1919)
 Ünnepi induló (1907)

 Lia lernolibro 
 A fuga (1913)

 Liaj elektitaj studentoj 

 Pál Ábrahám
 Ottó Berg
 Ákos Buttykay
 Antal Fleischer (dirigento)
 Károly Haják
 Jenő Huszka
 Lajos Kentner
 Lőrinc Kesztler
 György Kósa
 Mihály Krausz
 László Lajtha
 Viktor Géza Lányi
 Imre Pető
 Miklós Radnai
 Jenő Szenkár
 Emil Telmányi
 Gábor Veress
 Zoltán Závodszky
 Rezső Zsizsmann

 Fontoj 
 hungarlingva biografio kun foto 
 hungarlingva biografio
 hungarlingva biografieto
 germanlingva biografio
 germanlingva biografio

Kategorio:Hungaraj violonistoj
Kategorio:Hungaraj komponistoj
Kategorio:Hungaraj altlernejaj instruistoj
Kategorio:Hungaraj judoj
Kategorio:Hungariaj germanoj
Kategorio:Budapeŝtanoj
Kategorio:Hungaraj muzikkritikistoj